**بلوچی بنرھبند ۔ گال تھر **
#بلوچی 
#بلوچی_بنرھبند 
#کازی_ریھان
**1۔ نامگال**
لَسنام ۔گچین نام۔گُلنام۔مَنگہ نام ۔ کسان نام ۔ بازنام ۔ مُچنام ۔شُمارنام ۔جنس نام ۔ گالبند
مَردم ،ساھدار ، چیزیا جاھانی نام ۔ ھمل ،بالاچ،شئے شولان ،ملا پازُل ، ملاکاسم ، ملااِزت ، جام دُرک ، مَست توکلی ،جوانسال، رھمَلی ،سیدھاشمی ، براھندگ ، نَد ، نَسک، ڈگار ، آزمان ، زمین ،تْرمپ ،نازینک ،گوادر ، جیمڑی ، کیچ ، مکوران ، کوھلو ، کاھان ، شال ، ڈیرہ گازی کان، سندھ ، ھندوستان ، نیمروز ءُ دِگہ۔
نامگالانی دہ تَھر اَنت :
**1.1۔لَسنام :** ھما نام کہ پہ دُرسیں’ یک گونگیں چیز ،جاہ ءُ جراتاں’ کارمرد بَہ اَنت بلے پہ گچینی چیز ، جاہ ءُساھدارے ءَ کارمردنہ بہ اَنت۔ 
درور : چُک ۔شھر ۔ نَسک ۔ گوازی ۔ زھم ءُ دگہ ۔ 
1.2۔ گچین نام : ھما نام کہ پہ گچینی چیز ، جاہ ءُ ساھدارے ءَ کارمرد بَہ اَنت ۔ 
درور : شال۔ سیدگَنج ۔ پَھلوانی ۔ سَگارءُ دگہ۔
**1.3۔گُلنام :** ھما نام کہ کسے وتی نام ءِ پُشت ءَ وت ئِے گیش کنت یا دگرے آئی ءَ ھما نام ءَ توار پِر جنت ۔ لچھکار ، نوشتہ کار ءُ ازمکارانی ھما نام کہ آ وَت وت ءَ پِر اِش کن اَنت ءُ اے رَنگیں نام گیشتر آیانی جند ءِ نام ءَ پد گون اَنت ۔ چوش کہ : شات ۔ ساھِرؔ ۔ زھیرؔ ۔گُلؔ ۔ دا دؔ ۔مومنؔ ۔ بسملؔ ۔
اَتاشاتؔ ، مراد ساھرؔ ،اھمدزھیرؔ ،گلام مھمد گُلؔ ،اے آر دادؔ ،منیر مومنؔ ءُ منظور بسملؔ ءِ گُلنام اَنت ۔گُلنامانی سر ءَ ؔ ‘ءِ نشان ءَ ھم جَن اَنت ۔ اے نشان لچھانی تہ ءَ پہ مردمی نامانی پجارگ ءَ ھم جنگ بیت۔
**1.4۔ مَنگہ نام :** ھما نام کہ کس، ساھدار ،جاہ یا چیزانی نام ءَ پیش پہ مَنگھی گیش کنگ بَہ اَنت ۔ 
درور : واجہ ۔ بانک ۔بھادر ۔مَل ۔ مترس ۔ وشتوار ۔توتی الھان ۔زانتکار ءُ دگہ ۔
**1.5۔ کسان نام :** ھما نام کہ کس ، ساھدار ، جاہ یا چیزانی کسانی ءَ پدر کن اَنت ۔
درور : گْوسک ۔ ننک ۔ شنِک ۔ھِرّ۔ گُلُّڑ ۔دارُک ءُ دگہ ۔
**1.6۔ باز نام :** ھما نام کہ پہ یک گْونگیں بازیں چیزاں کارمرد بَہ اَنت ۔
درور : شَھراں ۔ پَساں ۔مردماں ۔ڈگاراں ۔ڈیھاں ۔ کِشاراں ءُ دگہ ۔
**1.7۔ مُچنام :** ھما نام کہ گچین پہ دلوتانی مُچی ءَ کارمرد بَہ اَنت۔ 
درور : بگ ۔ رَمگ ۔ رَم ۔ باھَر ءُ دگہ ۔
**1.8۔ شمار نام :** ھما نام کہ پہ کَس ، ساھدار ،پاس ،چیز ءُ جاھانی شُمارگ ءُ کَچءَ کارمردبَہ اَنت۔
درور : یک ۔ دو ۔ سئے ۔ دویک ۔ سئے یک ۔ چارِ ک ۔دَھِی ۔ سَدی ۔ ھزاری ۔میٹر ۔ کلومیٹر ۔ گواز